మంటలు రేపిన పదోరోజు పోరుఓ భద్రతా అధికారికి కత్తిపోట్లు35 మంది సిబ్బందికి గాయాలుకాల్పుల్లో ఓ ఉద్యమకారుని మృతిఉద్యమం వెనుక తీవ్రవాదులు : మమతడార్జిలింగ్, జూన్ 17 : చల్లని డార్జిలింగ్ కొండలు వేర్పాటువాద మంటల్లో కాగిపోతూనే ఉన్నాయి. పదిరోజులుగా రోడ్డెక్కి, మమత ప్రభుత్వాన్ని నేరుగా సవాల్ చేస్తున్న గూర్ఖాల్యాండ్ ప్రత్యేక రాష్ట్ర ఉద్యమం.. శనివారం మరింత హింసాత్మక రూపం తీసుకొంది. డార్జిలింగ్లో తొలిసారి సైన్యం అడుగుపెట్టింది. పోలీసులు, భద్రతాబలగాలతో ఆమీతుమీ తేల్చుకొనేందుకు ఉద్యమకారులు, ఆందోళనకారులను అణచే విషయంలో చావోరేవో తేల్చుకొనేందుకు భద్రతాబలగాలు సిద్దమవ్వడంతో.. డార్జిలింగ్లో నెత్తురు చిందింది. ఈ క్రమంలో ఇండియన్ రిజర్వు బెటాలియన్(ఐఆర్బీ)కి చెందిన అసిస్టెంట్ కమాండెంట్ కిరణ్ తమాంగ్ కత్తిపోట్లకు గురికాగా, మొత్తం 35 మంది భద్రతా సిబ్బంది తీవ్రంగా గాయపడ్డారు. ఐఆర్బీ జరిపిన కాల్పుల్లో ఒక ఉద్యమకారుడు చనిపోయాడు. అయితే, కాల్పుల ఘటనని భద్రతా వర్గాలు ఖండించాయి. శుక్రవారం రాత్రి జీజేఎం నేత, ఎమ్మెల్యే అమర్ రాయ్ కుమారుడైన విక్రమ్ రాయ్ని పోలీసులు అదుపులోకి తీసుకోవడంతో.. నివురుగప్పిన నిప్పు ఒక్కసారిగా పైకి ఎగసరిపడింది. గూర్ఖా జన్ముక్తి మోర్చా(జీజేఎం) పిలుపుతో ఉద్యమకారులు చెలరేగిపోయారు. శనివారం పెట్రోలు బంకులపై దాడులకు దిగారు. బిజోన్బరిలోని ఒక ప్రభుత్వ కార్యాలయాన్ని తగులబెట్టారు. తృణమూల్ కాంగ్రెస్ నేతకు చెందిన ఇంటికి నిప్పుపెట్టేందుకు విఫలయత్నం చేశారు. ఇదే క్రమంలో కొందరు వ్యక్తులు ఐఆర్బీ అధికారి కిరణ్ తమాంగ్ని కత్తులతో పొడిచారు. ఇద్దరు గూర్ఖా ఉద్యమకారులు పోలీసు కాల్పుల్లో చనిపోయారు. వారిద్దరు పోలీసు కాల్పుల్లో చనిపోయారన్న వాదనని శాంతిభద్రతల అదనపు డీజీ ఖండించారు. తీవ్ర ఉద్రిక్తతలు నెలకొనడంతో సింగ్మరి ప్రాంతంలో సైన్యాన్ని మోహరించారు. కాగా, ఉద్యమం వెనుక తీవ్రవాదుల కుట్ర ఉందని బెంగాల్ సీఎం మమతా బెనర్జీ ఆరోపించారు. జీజేఎంకు ఈశాన్య రాష్ట్రాల తీవ్రవాదులు ఆయుధాలు, ఆర్థిక సహకారం అందిస్తున్నారని విమర్శించారు. ఆందోళనకారులతో చర్చలకు ప్రభుత్వం సిద్ధంగానే ఉందన్న ఆమె, ముందుగా శాంతి పరిస్థితులు నెలకొనాల్సి ఉన్నదని చెప్పారు.
mantalu repina padoroju poruoo bhadrata adhikaariki kattipotlu35 mandi sibbandiki gayalukalpullo oo udyamakaaruni mrutiudyamam venuka teevravaadulu : mamatadarjiling, joon 17 : challani dargiling kondalu verpaatuvaada mantallo kaagipotune unnaayi. padirojulugaa roddekki, mamata prabhutvaanni nerugaa sawal chestunna goorkhalyand pratyeka rashtra udyamam.. sanivaaram marinta himsaatmaka roopam teesukondi. dargilinglo tolisari sainyam adugupettindi. poliisulu, bhadrataabalagaalato aameetumee telchukonenduku udyamakaarulu, aandolanakaarulanu anache vishayamlo chavorevo telchukonenduku bhadrataabalagaalu siddamavvadamto.. dargilinglo netturu chindindi. ee kramamlo indian rijarvu betalian(irb)ki chendina assistent commandent kiran tamang kattipotlaku gurikaga, mottam 35 mandi bhadrata sibbandi teevramgaa gayapaddaru. irb jaripina kaalpullo oka udyamakaarudu chanipoyadu. ayithe, kaalpula ghatanani bhadrata vargaalu khandinchai. sukravaaram raatri jgm netha, emmelye amar raay kumaarudaina vikram rayni poliisulu adupuloki teesukovadamto.. nivurugappina nippu okkasariga paiki egasaripadindi. goorkha janmukti morcha(jgm) piluputho udyamakaarulu chelaregipoyaru. sanivaaram petrolu bankulapai daadulaku digaaru. bijonbariloni oka prabhutva kaaryaalayaanni tagulabettaaru. trinamool congress netaku chendina intiki nippupettenduku viphalayatnam chesaru. ide kramamlo kondaru vyaktulu irb adhikari kiran tamaangni kattulatho podichaaru. iddaru goorkha udyamakaarulu polisu kaalpullo chanipoyaru. vaariddaru polisu kaalpullo chanipoyaranna vaadanani saantibhadratala adanapu dg khandinchaaru. teevra udriktatalu nelakonadamtho singmari praantamlo sainyaanni moharinchaaru. kaga, udyamam venuka teevravaadula kutra undani bengal cm mamata benerji aaropinchaaru. jgmk eesaanya rashtrala teevravaadulu aayudhaalu, aardhika sahakaaram andistunnaarani vimarsinchaaru. aandolanakaarulato charchalaku prabhutvam siddhamgaane undanna aame, mundugaa saanti paristhitulu nelakonalsi unnadani cheppaaru.